2. MSTAHIKI MEYA

MAAGIZO : Jibu swali (1 au 2)

1. ‘Mhini na mhiniwa njia yao moja.’

Thibitisha ukweli wa kauli hii kwa kumrejelea meya Sosi. (al.20)

2. “Ya mungu ni mengi. Nashukuru ndugu zangu kwa kufika kila mara ninapowahitaji............”

a) Eleza muktadha wa dondoo hili. (al.4)

b) Tambua mbinu mbili za kimtindo zinazojitokeza kaitka sehemu hii. (al.4)

c) “Ndungu” wanaorejelewa wanaendeleza maudhui gani? (al.8)

d) Hatima ya mazungumzo haya ni taashira ya nini? (al.4)

**UFUPISHO**

***Soma taarifa ifuatayo kasha ujibu maswali yanayofuata***.

Mfumo sambamba wa elimu katika vyuo vikuu vya umma na vyuo vya kibinafsi umehongera sana humu nchini. Tangu kuanzishwa kwa mfumo huu, zaidi ya mwongo mmoja uliopita, idadi ya wanafunzi wanaojiunga na vyuo vikuu imeongezeka. Vilevile, idadi ya wale wanaohitimu stashahada na shahada mbalimbali imeongezeka kwa kasi ya kuridhisha. Nyanja ambazo awali zilikuwa na wataalamu wachache, sasa zimepata ahueni, yote kwa sababu ya mpango huu. Mojawapo ya Nyanja hizi ni Udaktari. Hive sasa, idadi ya wanaosomea Udaktari imeongezeka. Wanafunzi ambao hawakupata alama za kuwawezesha kusomea Udaktari au taaluma nyingine moja kwa moja, kupitia kwa mpango huu sambamba, wanaweza kujisajili, mradi tu wawe wamezoa alama wastani zinazohitajika.

Katika mfumo huu, wanafunzi huhudhuria masomo ama jioni au wakati wa likizo na mwishoni mwa wiki, ikiwa wao ni wafanyakazi. Hali hii imewawezesha raia wenye nia ya kujiendeleza kimasomo kutimiza ndoto zao. Wengi, ambao awali wasingeweza kuotea kuzidisha kitembo chao cha elimu, sasa wamehitimu shahada na stashahada zao.

Shughuli za utafiti katika vyuo nazo zimeimarika. Kwa sababu ya ongezeko la idadi ya wanafunzi wanaosomea shahada ya kwanza, idadi ya wanaosomea shahada za uzamili na uzamifu pia imeongezeka. Aidha, kozi mpya zimeanzishwa katika vitivo mbalimbali vyuoni. Mathalani, kozi zinazohusiana na namna ya kukabiliana na majanga, Usulihishaji wa Migogoro, Sayansi ya Mazingira na Ujasiriamali ni baadhi ya kozi zilizoanzishwa hivi karibuni. Hali kadhalika, wanafunzi ambao wanajiunga na vyuo vikuu, hata katika utu uzima, sasa wanafunzwa stadi za kufanya utafiti.

Sehemu za mashambani zimefaidika zaidi kwa mpango huu. Awali, vyuo vikuu vilipigania nafasi katika miji mikuu pekee. Ilididi waliopita kujiunga na vyuo vikuu kuguria mijini ili kuzima kiu yao ya elimu. Hive sasa, takribani vyuo vyote vina vyuo viambajengo katika sehemu mbalimbali za mashambani. Raia wote sasa wanapata fursa, karibu sawa, ya kujielimisha. Viwango vya elimu nchini vimeendelea kuimarika, na bila shaka, hii ni hatua kubwa katika kufikia rajua ya mwaka wa 2030, maana inaweka msingi imara kwa ustawi wa kiuchumi.

Mfumo huu pia umeongezea nafasi za kazi. Vyuo vimeajiri wahadhiri zaidi ili kukabiliana na idadi kubwa ya wanafunzi wanaojiunga na vitivo mahususi. Wafanyakazi wengine wameajiriwa katika idara kama vile maktaba, afisi za uhasibu na idara ya Ushauri na Uelekezaji wa Wanafunzi. Serikali nayo imefaidika kwa kupunguza idadi ya raia wasiokuwa na elimu na kazi au wanaokwenda nje ya nchi kutafuta elimu.

Pamoja na kuwa mfumo huu umeiletea nchi natija kuu, umekabiliwa na vizingiti si haba. Kwa sababu ya idadi kubwa ya wanafunsi wanaojiunga na vyuo vikuu, wahadhiri wamelazimika kufundisha muhula baada ya muhula bila kupumzika. Aidha, vyuo vya awali vilijengwa kuhimili idadi ndogo ya wanafunzi. Ongezeko la wanafunzi kwa asilimia kubwa limezua tatizo la uhaba wa vifaa kama vile mabweni, maktaba, madarasa na kumbi za kufundishia. Wanafuni wengi hubanana katika madarasa, nyakati nyingine wakikosa hata vyumba vya kukutania.

Kuwepo kwa kozi nyingi za kufunza kumewapoka wahadhiri ule muda wa kukutana na wanafunzi katika makundi madogomadogo ili kuzua mijadala ya kiusomi. Siku hizi, wahadhiri hutoa mihadhara tu, hawana nafasi ya vikao vidogo. Hali hii imechangia kuibuka kwa wasomi ambao hawawezi kuchangia katika mijadala ya kiusomi.

Kuanzishwa kwa mfumo huu pia kumefufua na kuchochea ari ya kutata masomo ya juu. Kiu na uwele wa kitaka digrii umeongezeka kiasi kwamba ubora wa mfanyakazi hivi sasa unapimwa kwa idadi ya digrii alizonazo. Taasisi ambazo mwanzoni zikitoa masomo ya stashahada sasa zimepandishwa hadhi na kuwa vyuo vikuu. Swali ni: je, wale ambao hawawezi kujiunga na vyuo vikuu kwa sababu mbalimbali watasomea wapi? Je, mafundi na wafanyakazi wanaotumia mbinu tekelezi badala ya nadharia watatoka wapi?

Wazazi wengi wamekuwa mbioni kutata elimu ya juu, ama kwa sababu ya kutaka kutosheleza malengo yao kikazi, au kwa kutaka malipo zaidi. Jukumu la malezi limetelekezwa na kutwaliwa na vijakazi na vitwana. Katika familia nyingi za kisasa, si ajabu kupata watoto wakilelewa na yaya, vibonzo au watoto wenzao.

Ili mfumo huu wa elimu upate kuhongera na kuifaidi jamii, ni muhimu kwa Wizara ya Elimu ya Juu kupigia darubini malengo ya elimu ya juu na jinsi ya kuyafikia ili kuhakikisha kuwa wanafunzi wanaohitimu wana uwezo wa kushindana vyema katika soko

***Maswali***

1. “Mfumo sambamba wa elimu katika vyuo vikuu umehongera sana.”

Thibitisha kauli hii kwa maneno 100. *(al.10, 2 za mtiririko)*

2. Fupisha aya ya mwisho kwa maneno 20 *(al. 5, 1 ya mtiririko)*